26. 7. 89 De Europæiske Fællesskabers Tidende Nr. C 189/17 
II 
(Forberedende retsakter) 
KOMMISSIONEN 
Rådets henstilling om gennemførelse af en politik til sikring af øget administrativ forenkling i 
medlemsstaterne til fordel for små og mellemstore virksomheder 
KOM(89) 259 endelig udg. 
(Forelagt af Kommissionen den 12. maj 1989) 
(89/C 189/13) 
RÅDET FOR DE EUROPÆISKE FÆLLESSKABER — 
som henviser til Traktaten om Oprettelse af Det Euro­
pæiske Økonomiske Fællesskab, særlig artikel 235, 
som henviser til udtalelse fra Europa-Parlamentet, 
som henviser til udtalelse fra Det Økonomiske og 
Sociale Udvalg, og tager følgende i betragtning: 
Rådets: 
— resolution af 3. november 1986 om aktionspro­
grammet for små og mellemstore virksomheder 
— resolution af 22. december 1986 om et aktionspro­
gram for vækst og beskæftigelse 
— resolution af 30. juni 1988 om forbedring af 
erhvervsklimaet og fremme af udviklingen af virk­
somheder, især de små og mellemstore virksomheder, 
i Fællesskabet, 
Kommissionens: 
— meddelelse om en erhvervspolitik for Fællesskabet 
— meddelelse om administrativ forenkling i Fællesskabet 
— tredje rapport om gennemførelsen af målene i Fælles­
skabets aktionsprogram for små og mellemstore virk­
somheder 
— meddelelse om administrative forenklinger foretaget 
af medlemsstaterne til fordel for Fællesskabets 
erhvervsliv, og 
som tager følgende i betragtning: 
Der træffes på EF-plan en række foranstaltninger, der 
har til formål at sikre erhvervslivet gode arbejdsvilkår og 
især at forenkle lovgivningen og lette de administrative 
byrder for erhvervslivet, navnlig de små og mellemstore 
virksomheder det er nødvendigt, at de nationale, regionale og lokale 
forvaltninger træffer tilsvarende foranstaltninger 
udveksling af information og sammenholdelse af erfa­
ringer mellem medlemsstaterne indbyrdes har gjort det 
lettere at skabe et samlet overblik over de i de enkelte 
medlemsstater trufne foranstaltninger, navnlig fordi dette 
samarbejde finder sted i EF's regi 
en sådan fremgangsmåde fører til en styrkelse af denne 
politik og derigennem til større virkelyst, styrkelse af 
markedskræfterne og fremme af vækst og beskæftig­
else — 
HENSTILLER TIL MEDLEMSSTATERNE: 
At de 
1. gennemfører programmer for administrativ forenkling 
til fordel for erhvervslivet med aktiv deltagelse af 
myndigheder, parlamenter og regionale og lokale 
institutioner 
2. sikrer, at de ovennævnte arrangementer omfatter 
forenkling af såvel nye lovforslag som eksisterende 
lovgivning 
3. i særlig grad retter opmærksomheden mod følgende 
punkter: 
a) forbedring af forvaltningens organisation, navnlig 
for de tjenestegrene, der står i kontakt med 
erhvervslivet, med henblik på at forbedre dens 
effektivitet og tempoet i sagsbehandlingen 
b) standardisering og forenkling af de formularer og 
indberetninger, der benyttes inden for regnskabs­
væsen, beskatning, sociale spørgsmål, statistik osv. 
c) fremskyndelse af overgangen til edb i sagsbehand­
lingen for derigennem at begrænse omfanget af 
materiale som modtages ved hjælp af de mere 
besværlige traditionelle metoder 
Nr. C 189/18 De Europæiske Fællesskabers Tidende 26. 7. 89 
d) etablering af rådgivningskontorer, der giver vejled­
ning i, hvilke formaliteter der skal være opfyldt, 
når man ønsker at oprette en virksomhed, navnlig i 
de mindre velstillede regioner 
e) udskiftning af kravet om formel tilladelse med 
procedurer, der omfatter stiltiende samtykke, 
således at manglende reaktion fra forvaltningens 
side inden for en given frist kan betragtes som 
godkendelse 
f) forbedring af informationer til små og mellemstore 
virksomheder, bl.a. ved offentliggørelse af hånd­
bøger, brochurer og oversigter over de offentlige 
myndigheders organisation 
g) sammenskrivning af lovgivningen 
h) ophævelse af overflødig lovgivning og tilpasning af 
lovgivning, som ikke længere afspejler den økono­
miske og sociale virkelighed 4. inden for deres tjenestegrene nedsætter eller bevarer 
et rådgivende udvalg, i hvilket repræsentanter for 
erhvervslivet, herunder små og mellemstore virksom­
heder, og administrationen har sæde, og hvis formål 
det er at fremme forenklingen af de administrative 
procedurer og af lovgivningen 
5. regelmæssigt underretter Kommissionen om større 
landvindinger med hensyn til administrativ forenkling, 
registrerede problemer og foreslåede initiativer, 
således at Kommissionen kan sikre, at alle medlems­
staterne har fuldstændigt kendskab til udviklingen og 
mulighederne på dette område 
6. tager hensyn til nødvendigheden af administrativ 
forenkling, når de overvejer forslag til ny national 
lovgivning, og i forbindelse med foranstaltninger til 
gennemførelse af EF-forskrifter. 
Ændring af forslag til Rådets forordning (EØF) om indførelse af særlige og midlertidige foran­
staltninger vedrørende tjenestemænds udtræden af tjenesten i De Europæiske Fællesskaber 
KOM(89) 304 endelig udg. 
(Forelagt af Kommissionen den 14. juni 1989. I medfør af EØF-Traktatens artikel 149, stk. 3, og 
Euratom-Traktatens artikel 119, stk. 2) 
(89/C 189/14) 
KOMMISSIONEN FOR DE EUROPÆISKE FÆLLESSKABER HAR — 
under henvisning til artikel 149, stk. 3, i Traktaten om Oprettelse af Det Europæiske Økono­
miske Fællesskab, og 
under henvisning til artikel 119, stk. 2, i Euratom-Traktaten — 
ÆNDRET forslaget til Rådets forordning om indførelse af særlige og midlertidige foranstalt­
ninger vedrørende tjenestemænds udtræden af tjenesten i De Europæiske Fællesskaber (') 
SÅLEDES: 
— Fjerde betragtning affattes således: 
»disse særlige foranstaltninger vil kunne vise sig at være ineffektive, såfremt deres gennem­
førelse kræver, at de pågældende tjenestemænd i hvert enkelt tilfælde på forhånd skal give 
deres samtykke; hvis foranstaltningerne træffes i tjenestens interesse, må de kunne have 
bindende karakter uden at være underordnet et sådant samtykke i tilfælde af tjenestemænd 
i kategori A, hvis arbejde med sagsbehandling, ledelse og undersøgelser har særlig betyd­
ning for gennemførelsen af forskningsprogrammerne —« 
I artikel 1, stk. 1, ændres datoen den »31. 12. 1989« til den »28. 2. 1990« og perioden »10 
års tjeneste« til »15 års tjeneste«. 
(x) EFT nr. C 267 af 14. 10. 1988, s. 2.